Prima femeie din ultimii 70 de ani condamnată la moarte nu va mai fi executată. Ce invocă avocații acesteia.
Lisa Montgomery urma să fie executată prin injecție letală pe 12 ianuarie. Avocații Lisei susțin că starea sa de sănătate mentală s-a agravat. Aceasta a ucis în 2004 o femeie însărcinată, apoi i-a răpit copilul.
Un judecător a hotărât suspendarea execuției pentru Lisa Montgomery cu doar câteva ore înainte ca aceasta să fie executată cu o injecție letală, informează BBC. Judecătorul James Hanlon dorește ca mai întâi să fie realizată o audiere."Moțiunea depusă de Montgomery pentru sistarea execuției a fost aprobată pentru a permite Curții să realizeze o serie de audieri care să stabilească competențele mentale ale condamnatei. Starea mentală a lui Montgomery este atât de ruptă de realitate încât nu ar înțelege raționamentul din spatele execuției sale", este motivarea Curții pentru suspendare.Avocații lui Montgomery au susținut pe toată durata procesului că Lisa s-a născut cu probleme mentale. În 2004, Montgomery a strangulat o femeie însărcinată din Missouri, apoi a scos copilul pe care l-a răpit.Deținuta are în prezent 52 de ani și ar fi fost prima femeie condamnată la moarte în ultimii 70 de ani în Statele Unite. Execuția urma să aibă loc pe 12 ianuarie, în Terre Haute, Indiana.